-Դժվարանում եմ հստակ ասել, թե ինչի շնորհիվ, բայց որ մթնոլորտն անկաշկանդ է, բարիդրացիական` միանշանակ է: Իսկ եթե չկա լարում, կա սեր, միաբանություն, ուրեմն, նվազագույնի են հասնում կոնֆլիկտները: Իհարկե, երբ ես նկարիչներին ընտրում եմ, ձգտում եմ պահանջկոտ, քմահաճույքներով նկարիչներին չընդգրկել: Եվ շատ կարևոր է, որ ավագների կողքին լինեն երիտասարդ նկարիչներ: Մենք այս տարի ունենք պրոֆեսորներ Չուվաշիայից, Սանկտ Պետերբուրգից և նրանց կողքին երիտասարդ նկարիչներ, որոնց միջև փորձի փոխանակում է կատարվում: Ստեղծագործական մթնոլորտ է տիրում սիմպոզիումի մասնակիցների մոտ: Արդեն 50-ից ավելի գործեր են ստեղծվել: Եվ այս ամենը` մեծ ներշնչանքի շնորհիվ: